Garapen Ekonomiko eta Enpresarialeko kontseilariak, Izquierda-Ezkerra talde parlamentario mistoko María Luisa De Simón Caballero foru parlamentariak aurkezturiko 10-20/PES-00126 idatzizko galdera dela-eta, zeinaren bidez informazioa eskatzen baitu enplegua babesteko neurriei, eragindako lanpostuei eta Castejongo Trenasan inbertituriko kapitala berreskuratzeko ekintzei buruz, honako honen berri ematen du:

Trenasa enpresaren egoerari eta aurreikusitako ekintzei buruzko informazio guztia Manu Ayerdi jaunak aurkeztu zuen, Garapen Ekonomiko eta Enpresarialeko kontseilari zelarik, Garapen Ekonomiko eta Enpresarialeko Batzorde parlamentarioaren 2020ko urriaren 23ko eta 2020ko azaroaren 13ko saioetan eginiko agerraldien bitartez. Informazio guztia Parlamentuko bilkura-egunkarietan dago transkribatuta.

Geroago, Garapen Ekonomiko eta Enpresarialeko kontseilari Mikel Irujok 2021eko otsailaren 11ko Osoko Bilkuran aurkeztu zuen Castejongo Trenasa enpresaren etorkizun produktiboari buruzko informazioa, Castejongo Trenasa enpresaren etorkizun produktiboari buruzko gaurkotasun handiko galderaren eskutik (10-21/PES-00054).

Honekin batera bi deialdien transkripzioa eransten da, bai eta 2021eko otsailaren 11ko osoko bilkurarena ere.

10-20/PES-00126 galdera honen erantzunaren atzerapenaren zergatia da Trenasa enpresarekin zerikusia duen informazio guztia Nafarroako Parlamentuan jakinarazi zitzaiela parlamentariei, aipaturiko agerraldietan.

Hori guztia jakinarazten dizut Nafarroako Parlamentuko Erregelamenduaren 194. artikuluak xedatua betez.

Iruñean, 2021eko irailaren 20an

Garapen Ekonomiko eta Enpresarialeko kontseilaria

Mikel Irujo Amezaga